Coleg Brenhinol y Meddygon

Cymdeithas broffesiynol ar gyfer meddygon yn y Deyrnas Unedig yw Coleg Brenhinol y Meddygon (Saesneg: Royal College of Physicians). Ei nod yw gwella arfer meddygaeth, yn bennaf trwy ddarparu achrediad i feddygon trwy arholiadau. Fe'i sefydlwyd ym 1518 gan Siarter Brenhinol o Harri VIII, ac fe osododd y safon ryngwladol gyntaf wrth ddosbarthu afiechydon. Mae ei lyfrgell yn cynnwys testunau meddygol o ddiddordeb hanesyddol mawr. Mae ganddo hefyd amgueddfa ar hanes meddygaeth. Lleolir y sefydliad wrth ymyl Regent's Park, Llundain. Dyma un o'r ychydig adeiladau a godwyd ers yr Ail Ryfel Byd i gael statws rhestredig Gradd I; fe'i dyluniwyd gan y pensaer Syr Denys Lasdun. Cyfeiriadau Dolen allanol Gwefan swyddogol